Document ID: 32005D0445

KOMISJONI OTSUS,
13. juuni 2005,
millega lubatakse Belgial teha ainult kaks seakasvatuse vaatlust aastas
(teatavaks tehtud numbri K(2005) 1747 all)
(Ainult prantsus- ja hollandikeelne tekst on autentsed)
(EMPs kohaldatav tekst)
(2005/445/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 1. juuni 1993. aasta direktiivi 93/23/EMÜ seakasvatuse statistiliste vaatluste kohta, (1) eelkõige selle artikli 1 lõikeid 2, 3 ja 4,
ning arvestades järgmist:
(1)
Vastavalt direktiivile 93/23/EMÜ võib komisjon lubada liikmesriikidel vähendada seakasvatuse vaatluste arvu kahele vaatlusele aastas ja/või kasutada seakarja vaatluste asemel halduslikke teabeallikaid, juhul kui need vastavad nimetatud direktiivi nõuetele.
(2)
Komisjoni otsusega 2002/442/EÜ (2) on Belgiale juba antud kolmeaastase kehtivusega luba.
(3)
7. detsembri 2004. aasta kirjaga esitas Belgia taotluse pikendada otsusega 2002/442/EÜ antud luba; samuti on ta esitanud nimetatud otsuses nõutava aruande.
(4)
Belgia on esitanud metoodilised dokumendid, mis vastavalt direktiivile 93/23/EMÜ tagavad toodanguprognooside kvaliteedi säilimise.
(5)
Belgial tuleks lubada teha ainult kaks vaatlust aastas kuue kuu tagant, s.o mais-juunis ja novembris-detsembris, ning kasutada süsteemi SANITEL halduslikke teabeallikaid.
(6)
Käesolev otsus on kooskõlas nõukogu otsusega 72/279/EMÜ (3) asutatud alalise põllumajandusstatistika komitee arvamusega,
ON VASTU VÕTNUD JÄRGMISE OTSUSE:
Artikkel 1
Belgial lubatakse teha ainult kaks vaatlust aastas kuue kuu tagant, s.o mais-juunis ja novembris-detsembris.
Artikkel 2
Belgial lubatakse omamaise kogutoodangu prognooside arvutamiseks kasutada süsteemi SANITEL halduslikku teavet. Ent Belgia tagab omamaise kogutoodangu prognooside kvaliteedi säilimise, võrreldes omamaise kogutoodangu prognoosi ja tegelikku omamaist kogutoodangut ning kohandades vajadusel prognooside arvutamise meetodit.
Artikkel 3
Käesolev otsus on adresseeritud Belgia Kuningriigile.
Brüssel, 13. juuni 2005

Labels: 18
6